ΚΟΝΤΟΣ ΓΕΩΡΓΙΟΣ

ΑΕΜ: 0713047

ΠΡΟΓΡΑΜΜΑ ΠΡΟΛΗΨΗ ΧΡΗΣΗΣ ΟΙΝΟΠΝΕΥΜΑΤΩΔΩΝ ΠΟΤΩΝ ΚΑΙ ΤΡΟΧΑΙΩΝ ΑΤΥΧΗΜΑΤΩΝ:

''ΑΛΚΟΟΛ, ΣΙΩΠΗΛΟΣ ΔΟΛΟΦΟΝΟΣ"

***Σκοπός:*** Η υιοθέτηση υγιεινών συμπεριφορών από τους μαθητές ως προς τη χρήση οινοπνευματωδών ποτών και η μείωση των τροχαίων ατυχημάτων. Το πρόγραμμα θα εφαρμοστεί σε μαθητές ΣΤ τάξης δημοτικού. ***Στόχοι:*** **1.** Να κατανοήσουν οι μαθητές ότι η χρήση και η κατάχρηση οινοπνευματωδών ποτών είναι σημαντικός παράγοντας κινδύνου για καρδιαγγειακές παθήσεις, καρκίνο, κίρρωση του ήπατος. καθώς επίσης και για τροχαία ατυχήματα και χρήση βίας. **2.** Να ερευνήσουν την προέλευση και τη σύσταση των οινοπνευματωδών ποτών, να κατανοήσουν τις επιδράσεις τους στον οργανισμό και τον κίνδυνο που απειλεί την υγεία τους (οργανικές βλάβες, εξάρτηση), τις κοινωνικές και διαπροσωπικές τους σχέσεις (βία στην οικογένεια και μεταξύ συνομηλίκων, κοινωνικός αποκλεισμός, αποκλεισμός από την αγορά εργασίας). **3.** Να ερευνήσουν και να κατανοήσουν τη σχέση αλκοόλ-οδήγησης και τις επιπτώσεις της σε τροχαία ατυχήματα (θάνατος, αναπηρία, ατομική και κοινωνική οικονομική επιβάρυνση, επιπτώσεις στην οικογένεια, στη δουλειά κ.ά.). **4.** Οι μαθητές στο πλαίσιο της βιωματικής προσέγγισης μπορούν να συνδέσουν το θέμα τους με ποικίλα γνωστικά αντικείμενα (π.χ., Γλώσσα, Λογοτεχνία, Χημεία, Μαθηματικά, Βιολογία, Θρησκευτικά, Πολιτική και Κοινωνική Αγωγή, Οικιακή Οικονομία, Γεωγραφία, Αισθητική Αγωγή) **5.** Να αναγνωρίσουν τη δύναμη και το ρόλο της διαφήμισης στην κατανάλωση οινοπνεύματος, αναπτύσσοντας κριτική σκέψη, ώστε να αντιστέκονται στις πιέσεις. **6.** Να ερευνήσουν τη σχέση του αλκοόλ με τον τόπο, το χρόνο, το κλίμα, τη θρησκεία και τον πολιτισμό**. 7.** Μέσα από αυτή την έρευνα να αξιολογήσουν τις πληροφορίες και να υιοθετήσουν θετικές στάσεις και συμπεριφορές.

Η αυξανόμενη κατανάλωση οινοπνευματωδών ποτών από νέους στις αναπτυγμένες χώρες και η επικίνδυνη οδήγηση αποτελούν κοινωνικό πρόβλημα. Οι επιπτώσεις από την κατανάλωση οινοπνευματωδών ποτών δεν επιβαρύνουν μόνο το ίδιο το άτομο, αλλά και το άμεσο κοινωνικό του περιβάλλον. Συνδέονται δε με τον κοινωνικό αποκλεισμό και τον αποκλεισμό από την αγορά εργασίας, καθώς επίσης με τον τραυματισμό ή την απώλεια ζωής ενός μεγάλου αριθμού του πληθυσμού. Είναι σημαντικό λοιπόν να εφαρμοστεί το πρόγραμμα στα σχολεία ώστε τα παιδιά να μάθουν για το αλκοόλ και πόσο καταστροφικό μπορεί να είναι, ειδικά όταν έχουμε να οδηγήσουμε μετά, από έμπειρους παιδαγωγούς που με τον τρόπο τους θα τους κάνουν να καταλάβουν την αξία μιας υγιής ζωής μακριά από εξαρτήσεις και κοντά στον αθλητισμό.

Με την εφαρμογή αυτού του προγράμματος, αναμένουμε την ενημέρωση των μαθητών για την κατανάλωση οινοπνευματωδών ποτών και των καταστροφικών συνεπειών όχι μόνο για νοσολογικές καταστάσεις (π.χ., καρδιαγγειακές παθήσεις, καρκίνο, κίρρωση του ήπατος) καθώς επίσης και για χρήση βίας, τροχαία ατυχήματα. Να αναπτύξουν κριτική σκέψη και να μπορούν να αντισταθούν στις πιέσεις του περιβάλλοντος τους για τη χρήση οινοπνευματωδών ποτών. Να υιοθετήσουν θετικές στάσεις και συμπεριφορές.

1ο μάθημα: δημιουργία υποομάδων στην τάξη( ώστε να υπάρχει ενεργή συμμετοχή από όλους) και ενημέρωση για τη χρήση οινοπνευματωδών πότων και των συνεπειών τους στη ζωή και στην οδήγηση.

2ο μάθημα: ενημερωτικά έντυπα και ερωτηματολόγια για την ενημέρωση των υπολοίπων παιδιών του σχολειού και της οικογενείας για το θέμα.

3ο μάθημα: έρευνα σχετικά με την προέλευση των οινοπνευματωδών ποτών και τη σύσταση τους, καταγραφεί των στοιχείων από τις υποομάδες.

4ο μάθημα: Επίσκεψη στο ΕΚΑΒ, συζήτηση με ειδικούς και συλλογή στοιχείων για τροχαία ατυχήματα.

5ο μάθημα: Πρόσκληση ειδικού για συζήτηση του θέματος αλκοόλ και οδήγηση.

6ο μάθημα: Σύνοψη και αξιολόγηση του θέματος.

ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΣΧΕΔΙΟΥ ΜΑΘΗΜΑΤΟΣ ΤΗΣ ΔΕΥΤΕΡΗΣ ΗΜΕΡΑΣ:

Δίνουμε στις υποομάδες ενημερωτικά έντυπα και ερωτηματολόγια ώστε να μπορέσουν να ενημερώσουν τα υπόλοιπα παιδιά και την οικογένεια τους . Έτσι γίνονται οι ίδιοι εκπαιδευτές και πρότυπα και δεσμεύονται και οι ίδιοι στην υγιεινή συμπεριφορά. Συγκέντρωση των ερωτηματολογίων και καταγράφει των αποτελεσμάτων, συζήτηση των αποτελεσμάτων μέσα στη τάξη.

Η αξιολόγηση του προγράμματος θα γίνει από τους μαθητές, τους καθηγητές και τους γονείς από ερωτηματολόγιο που θα μοιραστεί και θα αναφέρεται στο πόσο ενημερωτικό και αποτελεσματικό τους φάνηκε το πρόγραμμα πρόληψης χρήσης οινοπνευματωδών ποτών και τροχαίων ατυχημάτων. π.χ.:

1. Πώς σας φάνηκε η ενημέρωση σχετικά με το πρόγραμμα πρόληψης χρήσης οινοπνευματωδών ποτών και τροχαίων ατυχημάτων;

πολύ καλή----καλή----μέτρια----κακή

2. Πιστεύετε ότι το φάσμα των δραστηριοτήτων ήταν ικανοποιητικό;

ναι----όχι

Αν όχι προτείνεται κάποιες δραστηριότητες:

3. Μετά από αυτό το πρόγραμμα άλλαξε ο τρόπος που βλέπατε τη χρήση οινοπνευματωδών ποτών:

πολύ---- λίγο----καθόλου

Αιτιολογήστε την απάντηση σας: